שייק שאק

שייק שאק (באנגלית: Shake Shack) היא רשת מזון מהיר אמריקאית. הרשת התחילה כעגלת נקניקיות שפעלה בכיכר מדיסון בניו יורק בשנת 2001, והפופולריות שלה גדלה בהתמדה. בשנת 2004 היא קיבלה אישור לפתוח קיוסק קבוע בתוך הפארק,<ref name="inc/201505/welch/meyer"></ref> והרחיבה את התפריט שלה מנקניקיות בסגנון ניו יורק להמבורגרים, נקניקיות, צ'יפס ומילקשייק.

מאז הקמתה שייק שאק הייתה לאחת מרשתות המזון עם הצמיחה הגבוהה ביותר, ובסופו של דבר הפכה לחברה ציבורית. היא הגישה בקשה להנפקה ראשונית של מניות בסוף 2014. ביום ההנפקה המחיר ההתחלתי של מניותיה עמד על 21 דולר, ועלה מיד ב-123% ל-47 דולר ביום הראשון למסחר.

החברה מחזיקה ומפעילה כיום למעלה מ-400 סניפים ברחבי העולם.

== היסטוריה ==
בשנת 2000, עיריית ניו יורק החלה בבנייה מחדש של מדיסון סקוור פארק, שהיה במצב גרוע. כחלק מהשיפוץ, המסעדן דני מאייר סייע בהקמת כיכר מדיסון כדי לסייע בפיתוחו מחדש. אחד הדברים הראשונים שנעשו במהלך פעולות השיפוץ היה אירוח של תערוכת אמנות בשם "I <3 Taxi" בתוך הפארק כדי להעלות את המודעות להתחדשות הפארק. מנהל התפעול של מאייר, רנדי גארוטי, הקים עגלת נקניקיות שהובאה מהמטבח של המסעדה Eleven Madison Park. עם הזמן זכתה העגלה להצלחה רבה, ונשארה פעילה למשך כמעט שלוש שנים.<ref name="Forbes-Wolfe"></ref>

בשנת 2004 העירייה החלה להגיש הצעות להפעלת מסעדה חדשה בסגנון קיוסק בתוך הפארק. מאייר תיאר את הרעיון שלו לחלל, ופתח את סניף שייק שאק הראשון, ביולי 2004. בתחילתה המסעדה לא תוכננה להיות רשת אלא חנות אחת שתפעל בניו יורק. עם זאת, כשהמכירות המשיכו לגדול, הבינו במסעדה שיש מקום להתרחבות.

מאז פתיחתה, שייק שאק גדלה להיות החלק הגדול ביותר בתיק ההשקעות של USHG (חברת האם המפעילה את הרשת). ההכנסה הממוצעת בחנות היא 4 מיליון דולר, יותר מפי שניים מההכנסה הממוצעת של הרשת המתחרה מקדונלד'ס, בארצות הברית.<ref name="CNBC-Kramer"></ref> הפופולריות של החנות הגיעה לכך שבקיץ, או בסופי שבוע עם מזג אוויר נעים, התור למסעדה יכול להגיע מעבר לשעה. מצלמת אינטרנט באתר של המסעדה מציגה את התור בזמן אמת.<ref name="CNBC-Kramer" /><ref></ref>

ביוני 2010, שייק שאק פתחה את המסעדה הראשונה שלה מחוץ לעיר ניו יורק בקניון לינקולן רואד במיאמי ביץ'.<ref>Powers, Jacquelynn D. (June 15, 2010). </ref><ref>[http://www.lincolnroadmall.info/shake-shack-open-lincoln-road/ "Shake Shack on Lincoln Road"] . </ref><ref></ref> ב-12 ביולי 2010 נפתחו מסעדות שייק שאק במנהטן ברובע התיאטרון<ref></ref> ובאפר איסט סייד.<ref name="New Tenant"></ref><ref name="Diners Journal"></ref>

ביולי 2011, פורסם כי שייק שאק הגיעה להסכם עם החברה שמפעילה את הרכבות בניו יורק - MTA לפתיחת חנות במפלס התחתון של תחנת גרנד סנטרל.<ref></ref> הפרויקט התעכב מכיוון שהמזללה המקסיקנית Zócalo, שפעלה במקום שהיה מיועד לשייק שאק, סירבה להתפנות לאחר תום חוזה השכירות, והגישה תביעה בטענה לשחיתות בהסכם עם שייק שאק.<ref></ref> התביעה נדחתה. בתחילת מאי 2013 פינתה זוקאלו את החלל, והמסעדה החדשה נפתחה ב-5 באוקטובר 2013.<ref></ref>

== התרחבות והנפקה ==
עד אוגוסט 2014 החלו חנויות שייק שאק לפעול במדינות: קליפורניה, קונטיקט, דלאוור, וושינגטון, פלורידה, ג'ורג'יה, אילינוי, מרילנד, מסצ'וסטס, ניו המפשייר, ניו ג'רזי, נבדה, פנסילבניה, טקסס ווירג'יניה, בנוסף למיקומים נוספים בניו יורק.<ref name="IPOplan" /> באותו חודש צצו דיווחים על כך שהחברה מתכוונת לצאת להנפקה ודנה על חיתום עם מספר בנקי השקעות, כולל ג'יי פי מורגן, מורגן סטנלי וגולדמן זקס.<ref name="IPOplan"></ref><ref></ref>

ב-29 בינואר 2015, שייק שאק תמחרה את ההנפקה שלה ב-21 דולר למניה. בבוקר 30 בינואר 2015, היא החלה להיסחר ב-NYSE במחיר של 47 דולר למניה תחת הסימול SHAK. באפריל 2015, המניות הגיעו למחירים של 72 דולר, והגיעו לשיא של כ-90 דולר במאי 2015.<ref></ref> בהגשת ההנפקה שלה, החברה הצהירה כי היא מתכננת להרחיב את טביעת הרגל המקומית שלה ל-450 חנויות המופעלות על ידי החברה. למרות שלא נמסר תאריך יעד להתרחבות זו, החברה ציינה כי בכוונתה לפתוח לפחות 10 מסעדות חדשות בכל שנה, אם כי מאוחר יותר שינתה יעד זה ל-12 בשנה, ומאוחר יותר ב-2016 ל-14 מסעדות בשנה, יעד שיביא בסך הכל ל-450 מסעדות בתוך כ-25 שנים.<ref>Fahey, Mark (March 7, 2016). </ref>

מאוחר יותר באותו חודש, שייק שאק הגישה בקשה לסימן מסחרי למונח "Chicken Shack", מה שהוביל להשערות שהחברה עומדת להוסיף לתפריט כריכי עוף.<ref></ref> החברה הגישה באופן זמני כריכי עוף בסניפים שלה בברוקלין ב-7 ביולי 2015.<ref></ref> בינואר 2016, שייק שאק הגישה כריכי עוף בסניפים נוספים בארצות הברית, לאחר שהגישה אותם באופן קבוע בכל הסניפים בברוקלין.<ref></ref>

== התרחבות עולמית ==
סניף שייק שאק ב[[טוקיו]]
ב-10 באוקטובר 2018, שייק שאק הודיעה כי היא תתחיל לפעול באופן רשמי בסינגפור בנמל התעופה Jewel Changi בשנת 2019.<ref></ref> נכון לשנת 2021, ישנם שמונה סניפים בעיר-מדינה.<ref></ref> ב-27 ביוני 2019, פתחה שייק שאק סניף במקסיקו סיטי בפסאו דה לה רפורמה, אחד הרחובות העמוסים ביותר במקסיקו. הפתיחה הייתה כה פופולרית, שביום הפתיחה אנשים חיכו בתור כשעתיים.<ref></ref> הרשת צפויה לפתוח 30 סניפים במקסיקו עד 2029.<ref></ref> ב-22 במרץ 2023, שייק שאק הודיעה שהיא תתרחב לקנדה, ושהיא מתכננת לפתוח 35 סניפים עד 2035.<ref></ref> ב-24 במרץ 2023, שייק שאק הושקה בתאילנד. הסניף הראשון בבנגקוק, הממוקם בסנטרל וורלד, נפתחה ב-30 במרץ 2023<ref>[https://www.prachachat.net/marketing/news-1241362 เปิดประวัติ Shake Shack ฟาสต์ฟู้ดอเมริกัน กับสาขาแรกในไทย]</ref><ref>[https://www.prachachat.net/d-life/news-1241467 เบอร์เกอร์สัญชาติอเมริกัน สาขาแรกในไทย ที่เซ็นทรัลเวิลด์]</ref> עם שאיפה להתרחב ל-15 סניפים בתאילנד עד 2032.<ref>[https://brandinside.asia/shake-shack-to-be-served-in-thailand/ Shake Shack เตรียมเปิดให้บริการในไทย ตั้งเป้า 15 สาขา ภายในปี 2032]</ref>

== בישראל ==
ב-19 באפריל 2023, שייק שאק הודיעה על כניסה לפעילות בישראל והזכיין המקומי הנבחר הוא הראל ויזל וקבוצת ירזין-סלע מסעדות. כשהמסעדה הראשונה נפתחה בתל אביב, עם תוכניות להקים בהמשך 15 סניפים נוספים ברחבי הארץ. ב-27 בפברואר 2024 נפתח הסניף הראשון של הרשת בישראל, ברחוב דיזנגוף בתל אביב.

לצד ביקורות מעורבות על רמת האוכל, נמתחה ביקורת רבה על כך שהמחירים ברשת יקרים משמעותית מסניפיה בארצות הברית.

== מוצרים ==
מנת שאק בורגר וצ'יפס
שייק שאק הייתה לעיתים קרובות המסעדה הראשית בפסטיבל האוכל EEEEEATSCON של אתר המסעדות "The Infatuation" בסנטה מוניקה, קליפורניה ובפורסט הילס, ניו יורק. המנהל הקולינרי, מארק רוסטי, ידוע ביצירת המבורגרים אקסקלוסיביים ושיתופי פעולה עם מסעדות מקומיות בפסטיבל. בשנת 2018 הוא שיתף פעולה עם מסעדת אמילי מברוקלין כדי ליצור המבורגר בסגנון שאק עם גבינה אמריקאית, רוטב "אמי" מיוחד ובצל מקורמל. ההמבורגר היה מאוד פופולרי, והכרטיסים לאירוע אזלו שבוע מראש. הוא תואר כ"מאש אפ של טעמי פיצה והמבורגר" ו"טרנסצנדנטי".<ref></ref><ref></ref>

השייקים של שייק שאק תוארו על ידי מבקרים כ-"כמה מהטובים בתעשייה".<ref name="CNBC-Kramer" /> הרשת מוכרת גם המבורגרים עוף, צ'יפס, נקניקיות, רפרפת, בירה ויין.<ref></ref> בכל מיקום חדש מותאם תפריט המשקאות לטעמים המקומיים של העיר בה החנות פועלת.<ref name="Fox-Bartiromo"></ref> המוצר המפורסם ביותר של הרשת הוא ה"שאק בורגר". המכיל קציצת בקר, גבינה אמריקאית, חסה, עגבנייה ורוטב ייחודי המכונה "רוטב שאק".

== ביקורת ==
שייק שאק זכתה לביקורת על כך שניצלה פרצה בכללים של תוכנית סיוע לעסקים קטנים על מנת לקבל סיוע כספי שנועד לסייע לעסקים קטנים בתקופה של מגפת הקורונה. החברה מפעילה 189 מסעדות בארצות הברית, אך מעסיקה רק כ-45 עובדים בכל מסעדה.<ref></ref> מנכ"ל שייק שאק, רנדי גארוטי, אמר אז שהיא תחזיר את 10 מיליון הדולר שקיבלה כדי ש"מסעדות שהכי זקוקות להם יוכלו לקבל אותם עכשיו".<ref></ref>

ביוני 2020, ארגוני משטרה האשימו עובדים במסעדה של הרשת במנהטן תחתית בהרעלת שני שוטרים באקונומיקה לאחר שדיווחו שלשייק שלהם יש טעם מוזר.<ref name="BINYPD"></ref><ref name="VFNYPD"></ref><ref name="RSNYPD"></ref><ref name="NYTNYPD"></ref><ref name="GothNYPD"></ref> חקירת משטרה לא מצאה אשמה של הרשת, והיא נוקתה מעבירה.<ref name="BINYPD" /> הרשת קבעה מאוחר יותר כי ייתכן שהטעם המוזר של המשקאות נגרם מניקוי לקוי של מכונת מילקשייק.<ref name="GothNYPD" />

== קישורים חיצוניים ==

* 

* 

== הערות שוליים ==

קטגוריה:חברות הנסחרות בבורסה לניירות ערך בניו יורק
קטגוריה:חברות אמריקאיות
קטגוריה:חברות מזון אמריקאיות
קטגוריה:רשתות מזון מהיר
קטגוריה:תאגידים רב-לאומיים